Kepler-1625 is ’n sonagtige ster met ’n skynbare magnitude van sowat 14 in die sterrebeeld Swaan, sowat 7 000 - 8 000 ligjare van die Aarde af. Sy radius is net minder as 80% van die Son s’n en sy massa sowat 8% groter as die Son s'n. In 2016 is ontdek ’n eksoplaneet, Kepler-1625b, wentel om die ster: Dit is ’n gasreus in die ster se bewoonbare sone. In 2018 is berig die eksoplaneet het dalk ’n eksomaan, Kepler-1625b I. Dié moontlikheid sal op 29 Oktober 2018 bevestig word met die planeet se volgende oorgang voor sy ster.
Die ligkurwes van die drie waargenome oorgange dui op die bestaan van ’n eksomaan so groot soos Neptunus wat om die planeet wentel. Nog waarnemings is nodig om die bestaan van die maan te bevestig of uit te skakel. Tydens die volgende oorgang van die planeet voor sy ster op 29 Oktober 2018 sal die Hubble-ruimteteleskoop die ster waarneem.
↑ 2,0 2,1 2,2 2,3 “NASA Exoplanet archive”. URL besoek op 2017-07-28.
Ontsluit van "https://af.wikipedia.org/w/index.php?title=Kepler-1625&oldid=1837327"
Die bladsy is laas op 7 Oktober 2018 om 14:52 bygewerk.